**UNIVERZITET U SARAJEVU**

**Šumarski fakultet Univerziteta u Sarajevu**

Na osnovu člana 103. Zakona o visokom obrazovanju ("Službene novine Kantona Sarajevo" broj 33/17), člana 201., 202. i 203. Statuta Univerziteta u Sarajevu, Odluke Vijeća Šumarskog fakulteta broj:01/6-334/21 od 09.02.2021. godine i na osnovu Odluke Senata Univerziteta broj: 01-2-55/21 od 24.02.2021. godine i Odluke Vlade KS o davanju saglasnosti za popunjavanje radnih mjesta Univerziteta u Sarajevu broj: 02-4-41477-15/21 od dana 18.11.2021.godine, objavljenom i u Službenim novinama Kantona Sarajevo broj 48 od dana 02.12.2021.godine, te se raspisuje:

**K O N K U R S**

za izbor akademskog osoblja – nastavnika na Šumarskom fakultetu Univerziteta u Sarajevu

**I - Za izbor akademskog osoblja - nastavnika u zvanje docenta i to za:**

1. Naučnu oblast: “Iskorištavanje šuma” .................1 izvršilac (radni odnos na određeno vrijeme sa punim radnim vremenom)

**II - Uslovi konkursa:**

Pored opštih uslova propisanih Zakonom o radu, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo" broj 33/17, 35/20 i 40/20) i članom 194. Statuta Univerziteta u Sarajevu:

**Docent:** naučni stepen doktora u oblasti za koju se bira, najmanje tri naučna rada iz oblasti za koju se bira objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

**Za navedenu poziciju zainteresirani kandidati uz prijavu na konkurs dužni su dostaviti:**

* Biografiju (CV) i spisak objavljenih naučnih radova, projekata, patenata ili originalnih metoda iz oblasti za koju se vrši izbor
* Bibliografiju u štampanoj i elektronskoj formi
* Ovjerenu kopiju diplome ili drugog dokumenta o stečenom naučnom stepenu doktora nauka u oblasti za koju se bira
* Kandidati koji su u inostranstvu stekli diplomu, prilažu nostrificiranu diplomu ili rješenje
* Listu objavljenih knjiga, udžbenika, naučnih radova, kao i same knjige i radove
* Podatke o nagradama i priznanjima u vezi sa odgovorajućom naučnom oblasti
* Dokaz o pokazanim nastavničkim sposobnostima

Napomena: Biografiju/životopis i bibliografiju treba dostaviti i u elektronskoj formi na CD-u.

Svi kandidati, pored navedenih dokaza, dostavljaju originalni izvod iz matične knjige rođenih i uvjerenje o državljanstvu Bosne i Hercegovine ili ovjerene kopije navedenih dokumenata.

Svi listovi Prijave sa priloženom dokumentacijom, osim radova, udžbenika, knjiga, monografija i sl. moraju biti čvrsto uvezani, sa numerisanim stranicama i parafirani od strane kandidata.

Uslovi za izbor kandidata u naučnonastavna zvanja utvrđeni su članovima 94.,96.,100.,101.,102. i 103. Zakona o visokom obrazovanju ("Službene novine Kantona Sarajevo" broj 33/17, 35/20 i 40/20) i članom 192.,193.,194.,196.,199. i 200. Statuta Univerziteta u Sarajevu.

Prijave sa potrebnom dokumentacijom dostavljaju se u roku od 15 dana od dana objavljivanja lično na Protokol, soba 115/I ili putem pošte preporučeno na adresu:

**UNIVERZITET U SARAJEVU**

**ŠUMARSKI FAKULTET**

**ZAGREBAČKA br. 20,**

**71 000, SARAJEVO**

**SA NAZNAKOM:**

**"Prijava na konkurs za izbor akademskog osoblja, sa naznakom naučne oblasti i zvanja za koje konkuriše".**

Detaljnije informacije i upute možete dobiti putem kontakt telefona: 033/812-488.

Nepotpune i neblagovremene prijave neće se razmatrati.